Ισαάκ Αλμανίδης

Ο Ισαάκ (Σάκης) Αλμανίδης (γενν. 5 Ιανουαρίου 1971) είναι Έλληνας παλαίμαχος ποδοσφαιριστής που αγωνιζόταν ως επιθετικός. Συνέδεσε το όνομά του με αυτό του συλλόγου της Προοδευτικής, στην οποία αγωνίστηκε με επιτυχία το μεγαλύτερο μέρος της καριέρας του. Διακρίθηκε επίσης για την ταχύτητα του.

 Ποδοσφαιρική καριέρα 
Ξεκίνησε το ποδόσφαιρο από τον Α.Ο. Κορυδαλλού, ομάδα της γειτονιάς του και από την αρχή σκόραρε με τρομερούς ρυθμούς στα πρωταθλήματα Πειραιά, από όπου και ξεχώρισε.

Έτσι, το 1992 αποκτήθηκε από την Προοδευτική, με την οποία διακρίθηκε και συνέδεσε το όνομά του. Σε ηλικία 20 ετών έκανε ντεμπούτο με την φανέλα της Προοδευτικής στη Β' Εθνική, στις 29/11/1992 για την 9η αγωνιστική του πρωταθλήματος 1992-93 στον αγώνα Προοδευτική - Ε.Α.Ρ. 3-1, όπου μάλιστα σημείωσε και τα δύο από τα τρία γκολ της νίκης της ομάδας του, αγωνιζόμενος ως δεξιός μπακ υπό τις οδηγίες του Γιάννη Κυράστα.εφ. Αθλητική Φωνή, 30/11/1992, σελ. 4 Συνέχισε με τη φανέλα της Προοδευτικής να αγωνίζεται στη Β' Εθνική και τη σεζόν 1996-1997, πετυχαίνοντας 14 γκολ και συνέβαλε σημαντικά στην επάνοδο της ομάδας στην Α' Εθνική μετά από 26 χρόνια! Ντεμπούτο στην Α' Εθνική με την φανέλα της Προοδευτικής έκανε στις 31/8/1997, στον αγώνα Προοδευτική - Αθηναϊκός 3-0 για την πρεμιέρα του πρωταθλήματος 1997-1998, πετυχαίνοντας μάλιστα 1 γκολ.

Το καλοκαίρι του 1999 παίρνει μεταγραφή στον Πανηλειακό.εφ. Αθλητική Ηχώ, 5/6/1999, σελ. 15 Με τη φανέλα του Πανηλειακού αγωνίστηκε σε 31 αγώνες πρωταθλήματος Α' Εθνικής 1999-00, πετυχαίνοντας 4 γκολ. Συνέχισε να αγωνίζεται στον Πανηλειακό μέχρι το α' μισό της επόμενης περιόδου, 2000-01, όπου αγωνίστηκε σε 10 σύνολο αγώνες πρωταθλήματος, χωρίς να σκοράρει. Τη μεταγραφική περίοδο του Ιανουαρίου επέστρεψε ξανά στην Προοδευτική, με τη μορφή δανεισμού από τον Πανηλειακό για το επόμενο εξάμηνο,"Επέστρεψε απο χθες στον Κορυδαλλό ο Σάκης Αλμανίδης. Μετά από ενάμιση χρόνο απουσίας, ο 30χρονος επιθετικός θα αγωνιστεί ξανά με τα χρώματα της Προοδευτικής, καθώς χθες το απόγευμα ολοκληρώθηκε η μεταγραφή του από τον Πανηλειακό για τους επόμενους έξι μήνες με τη μορφή του δανεισμού,", εφ. Αθλητική Ηχώ, 1/2/2001, σελ. 27 με την οποία και ολοκλήρωσε τη σεζόν, αγωνιζόμενος στο πρωτάθλημα της Β' Εθνικής.

Το καλοκαίρι του 2001, έπειτα τη λήξη του δανεισμού επέστρεψε ξανά στον Πανηλειακό, του οποίου αποτέλεσε παίκτης τη σεζόν 2001-2002, χωρίς ωστόσο να αγωνίζεται στους αγώνες, έπειτα από οικονομικές διαφορές με τη διοίκηση και τον Απρίλιο του 2002 έμεινε ελεύθερος."Παράλληλα, παρελθόν και τυπικά αποτελεί για τον Πανηλειακό ο Σάκης Αλμανίδης. Ο βραχύσωμος επιθετικός, οποίος δεν αγωνίστηκε ούτε μία φορά φέτος αφού ήλθε σε σύγκρουση με τη διοίκηση και ήταν σε... καραντίνα, κέρδισε την προσφυγή που είχε καταθέσει (του επιδικάστηκαν και χρήματα) και έμεινε ελεύθερος."', εφ. Αθλητική Ηχώ, 4/4/2002, σελ. 20 Το καλοκαίρι του 2002 επέστρεψε στην Προοδευτική,εφ. Αθλητική Ηχώ, 13/7/2002, σελ. 2εφ. Αθλητική Ηχώ, 24/8/2002, σελ. 11 με τη φανέλα της οποίας αγωνίστηκε στην Α' Εθνική τη σεζόν 2002-2003.

Το καλοκαίρι του 2003 πήρε μεταγραφή στον Αίαντα Σαλαμίνας,"Το μπαμ ο Αίας Σαλαμίνας. Απέκτησε τον Σάκη Αλμανίδη που πέρυσι αγωνιζόταν στην Προοδευτική προκαλώντας ενθουσιασμό στον κόσμο του", εφ. Αθλητική Ηχώ, 19/7/2003, σελ. 18 με τη φανέλα του οποίου αγωνίστηκε ένα χρόνο στην Δ' Εθνική. Το καλοκαίρι του 2004 πήρε μεταγραφή στον Αετό Κορυδαλλού,"Ο Αλμανίδης στον Αετό Κορυδαλλού", εφ. Αθλητική Ηχώ, 1/8/2004, σελ. 42 και τα επόμενα χρόνια αγωνίστηκε στους Α.Ο. Κορυδαλλού και Σαλαμινομάχους Σαλαμίνας, όπου και έκλεισε την καριέρα του το 2010 σαν παίκτης-προπονητής.

 Προπονητική καριέρα 
Με το τέλος της ποδοσφαιρικής του καριέρας, αποτέλεσε προπονητής διαφόρων συλλόγων, μεταξύ των οποίων οι Αίαντας Σαλαμίνας, Σαλαμινομάχοι ΣαλαμίναςΠαραιτήθηκε ο Αλμανίδης από τους Σαλαμινομάχους onsports.gr και η Ειρήνη 2005ΕΠΣΠ: Ο Αλμανίδης στην Ειρήνη 2005, pamebala.gr.

 Παραπομπές 

Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Προοδευτικής
Κατηγορία:Ποδοσφαιριστές Πανηλειακού
Κατηγορία:Ποδοσφαιριστές Αίαντα Σαλαμίνας